Poradenstvo pre liečbu kožných problémov na žaludi.
Dobrý deň, na žaludi mám červené fľaky, na ktorých sa mi šúpe koža. Podľa urológa ide o kožný problém. Mám obdobné problémy s atopickým ekzémom (na lakťoch). Na tie mi vždy pomôže Belogent. Na podobný problém ste poradili natierať žaluď Belogentom, ale píšu tam "nie na sliznice". Poradíte mi prosím?
Dobrý deň,
ďakujeme za Vašu otázku.
Výdaj lieku Belogent je viazaný na lekársky predpis. Jeho indikácia je výlučne v kompetencii lekára.
Odlupúca sa koža na penise a začervenanie môžu byť príznakom mykotickej infekcie. Tejto téme sa v minulosti venovala kolegyňa, jej odpoveď a odporúčania nájdete v tomto
odkaze
.
V prípade, že do 10 dní nenastane zlepšenie stavu, bude potrebné vyhľadať lekársku pomoc.
Prajem Vám skorú úľavu od ťažkostí.
S pozdravom
PharmDr. Patrícia Čečková